Rauno Nieminen

Rauno Nieminen (s. 1955) on musiikin tohtori (2008), soitinrakentajamestari (2006), muotoilija Amk (2001), Käsi- ja taideteollisuusopettaja (1991), tietokirjailija, taiteilija, tutkija ja muusikko.

Soitinrakentajan ja muusikon työ alkoi vuonna 1978 Vilppulan Kolhossa. Kitaranrakennusta hän on opettanut Ikaalisten Käsi- ja taideteollisuusoppilaitoksessa vuosina 1984–2018. Hän on edelleen tuntiopettajana Sibelius-Akatemiassa ja Teatterikorkeakoulussa.

Väitöskirjan aiheena oli Soitinten tutkiminen rakentamalla – Esimerkkinä jouhikko.

Hän soittaa  kanteleita, jouhikannelta, puhallinsoittimia, lyömäsoittimia, kitaraa, mandoliinia ja lyyraa. Hän on konsertoinut yli kahdessakymmenessä  maassa, Euroopassa, Amerikassa, Aasiassa ja Afrikassa. Soittaa mm. seuraavissa orkestereissa: Ontrei, Ural Pop, Verde, Jouhiorkesteri, Teppanan Veljet, Stroka & Nieminen, Primo, Pohjola-trio, World Mänkeri Orchestra.

Soitinrakentajana hän on toiminut päätoimisesti vuodesta 1979 seuraavissa paikoissa: Soitinverstas Jyrki Pölkki (1979–1980),  Kaustisen soitinverstas (1981–1983), Landola Guitars (1992–1999) ja Tmi Rauno Nieminen (1980). Hän rakentaa kitaroita, mandoliineja, bassokitaroita ja kanteleita, pynkyreitä, puhallinsoittimia ja jouhikanteleita. Hän on  The European Guitar Buildersin kunniajäsen (2016) ja Suomen Soitinrakentajien Killan kunniapuheenjohtaja (2015).

Hän on tehnyt lukuisia kirjoja, äänilevyjä ja lehtiartikkeleita.

Teokset 
   (Väitöskirja)

Lähteet

Aiheesta muualla 
 The History of Thermally Aged Tonewood
 Thermally Aged Tonewood
 Soitinpuun vanhentaminen lämpökäsittelyn avulla
 Soittimen "vanha" puu syntyy päivässä
 Tove Djupsjöbacka; Finnish Music Quarterly, October 7, 2016: Music for cows and wolves
 Tove Djupsjöbacka; Finnish Music Quarterly, May 29, 2017: The kantele – not exclusively Finnish
 Tove Djupsjöbacka; HBL, May 29, 2018: Utan kunniga byggare blir det inga instrument

Suomalaiset tietokirjailijat
Suomalaiset soitinrakentajat
Suomalaiset kanteleensoittajat
Suomalaiset kansanmuusikot
Jouhikonsoittajat
Vuonna 1955 syntyneet
Elävät henkilöt